Займаюцца рэдкім для нашых дзён рамяством Таццяна Цыра і Валянціна Шумская. Яны ўносяць свой асабісты ўклад у аднаўленне культурнай спадчыны Верхнядзвіншчыны. Таццяна Міхайлаўна адрадзіла вельмі рэдкі рушнік, арыгінал якога знаходзіцца ў музеі І. Чэрскага ў Валынцах. Гэты рушнік выкананы з дапамогай складанай тэхнікі бранага ткацтва – адной з найбольш старажытных і працаёмкіх.